Visvaldis Silenieks
Visvaldis Silenieks (dzimis 1898. gada 17. martā Liepājā, miris 1960. gada 19. oktobrī Rīgā) bija latviešu aktieris. Mācījies Liepājas pilsētas skolā. Bijis korists Liepājas Latviešu teātrī. Savu aktiera meistarību pilnveidojis dramatiskajos kursos Petrogradā. Ir piedalījies Latvijas Brīvības cīņās. Bijis korespondents laikrakstā "Liepājas Atbalss". 1918. līdz 1940. gadam strādājis Liepājas teātrī. No 1936. līdz 1940. gadam bijis teātra mākslinieciskais vadītājs un galvenais režisors. Profesionāli pilnveidojies Berlīnē, Vīnē, Minhenē, Drēzdenē, Prāgā un Budapeštā. 1940./1941. gada sezonā pārcelts uz Jelgavas teātri. 1944. gadā kļuvis par Nacionālā teātra aktieri. Ir apbalvots ar Atzinības krustu. 1954. gadā ticis nosaukts par Latvijas PSR Nopelniem bagāto skatuves mākslinieku. Savulaik ticis ietverts laikraksta "Kurzemes Vārds" atlasē “20. gadsimta izcilākie Liepājas skatuves mākslinieki".